Ja, det kan du godt. I første omgang må du dog selv betale. Du kan nemlig kun få udbetalt feriedagpenge for det antal dage, du allerede har optjent. Når du evt. senere har optjent ret til de dage, du har holdt, kan du søge om og få udbetalt feriedagpenge for de afholdte dage. Her er et eksempel: Søger du om ferie med feriedagpenge i 5 dage, men har kun optjent ret til 3 dage, kan du godt holde alle 5 dage. Du får i første omgang kun udbetalt feriedagpenge for de 3 dage, du allerede har optjent ret til. Får du senere udbetalt fx dagpenge for en hel måned fra a-kassen, så optjener du ret til 2 dage mere, som du så kan søge om at få udbetalt.